ऐश्वर्या राय की फिल्म में एक बार फिर होगा सिंहासन के लिए महायुद्ध
Mani Ratnam Direction Film Ponniyin Selvan 2 Trailer Released - ऐश्वर्या राय बच्चन की मोस्ट अवेटेड फिल्म PS2 का ट्रेलर रिलीज कर दिया गया है। मणिरत्नम के निर्देशन
ऐश्वर्या राय बच्चन की मोस्ट अवेटेड फिल्म पोन्नियिन सेल्वन 2 का ट्रेलर रिलीज कर दिया गया है। मणिरत्नम के निर्देशन में बनी फिल्म 'ps1' की रिलीज के बाद से ही फैंस इसके दूसरे पार्ट का इंतजार कर रहे थे। जहां पहली फिल्म की कहानी खत्म हुई थी, अब वहीं से अगली फिल्म की कहानी आगे बढ़ाई जाएगी। ट्रेलर में राजकुमारी नंदिनी यानी ऐश्वर्या तलवार चलाती नजर आ रही हैं। वह फिल्म के सीक्वल में चोल साम्राज्य को खत्म करने की कोशिश करती हुई दिखाई दीं।
फिल्म में ऐश्वर्या का डबल रोल
ऐश्वर्या राय बच्चन फिल्म PS2 में नंदिनी और मंदाकिनी की भूमिका निभा रही हैं। इस फिल्म में उनका डबल रोल है। फिल्म के पहले पार्ट में भी उन्होंने डबल रोल निभाया था। हालांकि ये बात फिल्म के क्लाइमैक्स में पता चली थी।
पोन्नियन सेल्वन 2 की स्टारकास्ट 
इस फिल्म में ऐश्वर्या के अलावा चियान विक्रम, जयम रवि और तृषा कृष्णन, प्रभु, शोभिता धूलिपाला, ऐश्वर्या लक्ष्मी और प्रकाश राज समेत वो सभी सितारे नजर आएंगे, जो पहले पार्ट में भी थे। बता दें कि 250 करोड़ के बजट में बनी यह फिल्म 28 अप्रैल,2023 को सिनेमाघरों में रिलीज हो रही है।